Coaching

Coaching er veiledning, motivering, læring og trening av personell, hvor de trenede er selvstendige individer som tar bevisste veivalg og gjennomgår faglig og personlig utvikling.

Historikk
Begrepet «coaching» oppsto i England ved universitet på midten av 1800-tallet.

Navnet stammer fra evner til multitasking, assosiert med å kontrollere team fra en hestesulky. Ordet kommer fra fransk; Coche (vogn) som henleder på at teknikken skal være et verktøy som bringer oss videre mot et mål.

På 1880-tallet hadde amerikanske college idrettslag coacher, i tillegg til managere. En gang på 1900-tallet oppsto også ikke-sportslige coacher: Dette var personer som ikke var eksperter i tekniske fag, men som likevel kunne tilby generelle råd, til motivasjon eller inspirasjon.

Tennisspilleren Tim Gallway tilpasset metoden til moderne forhold i en trenerbok.Tim Gallway: The Inner Game of Tennis. 1974. En av Gallways studenter brakte prinsippene videre til Europa med en trenerbokJohn Whitmore: Coaching for Performance. 1999.

Tilknytning til ulike vitenskapelige teorier

En tydelig teoretisk basis for coachingmetodikken er konstruktivisme (pedagogikk). Individet konstruerer kunnskap gjennom dets refleksjon og interaksjon med omgivelsene (Vygotsky, Piaget..). Den eksisterende kunnskapen hos individet ("coacheen", som den som blir coachet kalles), vil ved en slik konstruksjon være avgjørende for hvordan den nye kunnskap oppfattes. Coaching kan således anses som konstruktivistisk veiledning.

Den såkalte samhandlingsmodellen er sentral for alle typer coaching. Denne modellen bygger på fire grunnpillarer:Laura Whitmore, Henry Kimsey-House og Phil Sandhal: Co-active coaching: New Skills for Coaching People Towards Success in Work and Life. Davies-Black Publishing. 1998.
Klienten er en motivert og ressurssterk samarbeidspartner.
Coachingen angår hele klientens liv.
Klienten styrer samarbeidet.
Samarbeidet er kontraktfestet.

 Typer Coaching 
 Sofistikert tilpasset læring for:
 å påvirke en eller flere personer. (klientbasert)
 å løse et problem. (brukerbasert)
 å justere en organisasjon. (strukturbasert)
 å gi løsninger (kunnskapsbasert)
 Økologisk coaching som tar hensyn til person sin subjektive verden, som NLP
LivscoachingMichael Neenan og Windy Dryden: Life Coaching: A Cognitive-Behavioural Approach. Routledge 2002.Ariell Essex: Compassionate Coaching. Random House 2004.
LedercoachingTimothy Gallway: The Inner Game of Work. Orion Business Books 2000.
BedriftscoachingPerry Zeus og Suzanne Shiffington: The Complete Guide to Coaching at Work. McGraw Hill 2001.
Næringslivscoaching
Ytelsescoaching
Spesialisert coaching
Karrierecoaching
 Toppidrettscoaching

 Referanser 

Litteratur
 Ragnheidur Karlsdottir og Ragnvald Kvalsund: Mentoring og coaching i et læringsperskpektiv. Tapir Akademisk Forlag Trondheim 2009. ISBN 978-82-519-2409-2
 Amanda Vickers and Steve Bavister: Coaching. Oversatt til norsk av Signe Salen. Andresen & Butenschøn. 2006. ISBN 82-7694-203-2
 Morten Emil Berg: Coaching: Å hjelpe ledere og medarbeidere til å lykkes. Universitetsforlaget 2006.

Eksterne lenker
 Den Norske Coach Forening (DNCF)
 International Coach Federation 
 ICN International Coach, Trainer and Therapist Network (ICN)
 Artikkel i Store norske leksikon
 Coachmagasinet – et nettsted om coaching som virker, drevet av DNCF 

Kategori:Personlig utvikling
Kategori:Ledelse
Kategori:Rådgivning
Kategori:Alternativ behandling